
Specialiųjų pirkimo sąlygų
 2 priedas

MINIMALŪS PASLAUGŲ TEIKĖJŲ KVALIFIKACIJOS REIKALAVIMAI

1. Paslaugų teikėjas, dalyvaujantis pirkime, turi atitikti šiuos minimaliuosius kvalifikacijos reikalavimus:
	Eil. Nr.
	Reikalavimai
	Atitiktį reikalavimams patvirtinantys dokumentai

	1.1.
	Paslaugų teikėjas per paskutinius 3 metus iki pasiūlymų pateikimo termino pabaigos (arba per laiką nuo Paslaugų teikėjo įregistravimo dienos, jei veiklą vykdė trumpiau nei 3 metus) pagal vieną ar daugiau įvykdytų ar tebevykdomų sutarčių turi būti savo jėgomis tinkamai įvykdęs ne mažiau kaip 10 aukščiausio lygmens vadovų ir (arba) kolegialių valdymo organų narių atrankų, su kuriais buvo sudarytos sutartys. Iš šių atrankų turi būti:
a) atrinkta ir paskirta ne mažiau kaip 10 aukščiausio lygmens vadovų ir (arba) kolegialių valdymo organų narių;
b) ne mažiau kaip 5 iš šių kolegialių valdymo organų narių atrankų galutinis paslaugų gavėjas buvo energetikos sektoriuje veikianti bendrovė;
c) pagal vieną ar daugiau sutarčių yra laiku ir tinkamai suteikęs panašių paslaugų, kurių bendra vertė ne mažesnė kaip 21 000,00 EUR be PVM (dvidešimt vieno tūkstančio eurų), sumą.
	Pateikiamas per paskutinius 3 metus (jei Paslaugų teikėjas veikia trumpiau nei 3 metus, tai nuo jo įregistravimo dienos) įvykdytų arba tebevykdomų sutarčių sąrašas, nurodant sutarties pavadinimą, sutarties objektą, vertę, užsakovą.

Perkančioji organizacija, norėdama įsitikinti arba siekdama pasitikslinti pateiktą informaciją apie įvykdytą ar tebevykdomą sutartį, pasilieka teisę be išankstinio įspėjimo susisiekti su Paslaugų teikėjo nurodytu užsakovo atstovu, prašyti pateikti įvykdytų arba tebevykdomų sutarčių kopijas arba išrašus iš sutarčių bei sutarties objektą apibūdinančius dokumentus. 

Turi būti užpildytas Specialiųjų pirkimo sąlygų 6 priedas.

	1.2.
	Paslaugų teikėjas turi pagrįsti, kad:
a) turi realias galimybes vykdyti aukščiausio lygmens vadovų ir (arba) kolegialių valdymo organų narių kandidatų paiešką tarptautiniu mastu. Atitiktis šiam reikalavimui gali būti įrodoma: naryste praktikos grupėje ar partneryste tarptautiniuose tinkluose, bendradarbiavimo ar partnerystės sutartimis, arba kitais lygiaverčiais įrodymais;
b) turi duomenų bazes prie profesionalių kandidatų paieškos priemonių, leidžiančių vykdyti aukščiausio lygmens vadovų ir (arba) kolegialių valdymo organų narių paiešką nacionaliniu ir tarptautiniu mastu. Prieiga gali būti įrodoma: licencijomis, prieiga prie tarptautinių kandidatų duomenų bazių, prenumeratos sutartimis, bendradarbiavimo sutartimis, arba kitais lygiaverčiais dokumentais.
	Pateikiami dokumentai,  įrodantys prieigos turėjimą prie tarptautinių aukščiausio lygmens vadovų duomenų bazių (pvz., bendradarbiavimo, informacinės sistemos ar paslaugų teikimo sutarčių kopijas, ar kitus pagrindžiančius dokumentus).

Turi būti užpildytas Specialiųjų pirkimo sąlygų 6 priedas.

	1.3.

	Paslaugų teikėjas turi pasiūlyti ne mažiau kaip 2 specialistus, kurie galėtų užtikrinti atrankos skaidrumą ir tęstinumą, ir turi turėti būtinas žinias, patirtį.
Specialistas Nr. 1 turi:
a) būti sertifikuotas ir turėti teisę atlikti tarptautiniu mastu naudojama metodika paremtą kandidatų profesinių ir universaliųjų kompetencijų vertinimą;
b) gebėti gerai rašyti, kalbėti ir suprasti anglų kalbą (jei anglų kalba nėra gimtoji, ne žemesnis kaip C1 lygis pagal Europass kalbų pasą);
c) turėti ne trumpesnę kaip 10 metų darbo patirtį konsultuojant bendroves personalo paieškos ir atrankos srityje;
d) būti atrinkęs ne mažiau kaip 5  aukščiausio lygmens vadovus ir (arba) kolegialius valdymo organų narius, kurie buvo faktiškai paskirti į aukščiausio lygmens vadovų ir (arba) kolegialių valdymo organų narių pareigas, iš kurių ne mažiau kaip 3 kolegialių valdymo organų narių atrankos, kurių galutinis atrankos gavėjas buvo energetikos sektoriuje veikianti bendrovė.
Specialistas Nr. 2 turi:
a) gebėti gerai rašyti, kalbėti ir suprasti anglų kalbą (jei anglų kalba nėra gimtoji, ne žemesnis kaip B2 lygis pagal Europass kalbų pasą);
b) turėti ne trumpesnę kaip 5 metų darbo patirtį konsultuojant bendroves personalo paieškos ir atrankos srityje;
c) būti atrinkęs ne mažiau kaip 3  aukščiausio lygmens vadovus ir (arba) kolegialius valdymo organų narius, kurie buvo faktiškai paskirti į aukščiausio lygmens vadovų ir (arba) kolegialių valdymo organų narių pareigas, iš kurių ne mažiau kaip 2 kolegialių valdymo organų narių atrankos, kurių galutinis atrankos gavėjas buvo energetikos sektoriuje veikianti bendrovė. 
	Pateikiama:
1. Paslaugas teikiančių specialistų sąrašas, kuriame turi būti nurodyti siūlomų specialistų vardai, pavardės, teisiniai santykiai su Paslaugos teikėju.
2. Kiekvieno sąraše nurodyto specialisto darbo patirties aprašymas, kuriame nurodyta išsami specialisto darbo patirtis, sutarčių, kurias jis vykdė, pavadinimai, laikotarpiai ir apimtis, darbo pobūdis vykdant nurodytas sutartis.
3. Specialisto Nr. 1 sertifikatas, kuris suteikia teisę atlikti tarptautiniu mastu naudojama metodika paremtą kandidatų profesinių ir universaliųjų kompetencijų vertinimą, kopija.
4. Anglų kalbos lygį pagrindžiantys dokumentai (tarptautiniai kalbos testų sertifikatai, pažymos iš akredituotos kalbų mokyklos ar kiti dokumentai). 
5. Jei Paslaugų teikėjas remsis subtiekėjo pajėgumais, jis turi pateikti siūlomo subtiekėjo specialisto pasirašytą sutikimą viešojo pirkimo laimėjimo atveju teikti paslaugas ir, jei tai juridinis asmuo, sutikimas turi būti patvirtintas subtiekėjo vadovo parašu.

Pateikiamos skaitmeninės dokumentų kopijos.

Turi būti užpildytas Specialiųjų pirkimo sąlygų 7 priedas.




		
